钦定古今图书集成/方舆汇编/职方典/第1283卷 > 《登白云亭》元·结
## 钦定古今图书集成/方舆汇编/职方典/第1283卷 > 《登白云亭》元·结

“出门上南山，喜逐松径行。穷高欲极远，始到白云亭。”
长山绕井邑，登望宜新晴。洲渚曲湘水，萦洄随郡城。
九疑千万峰，嵺嵺天外青。烟云无远近，皆傍林岭生。
俯视松竹间，石水何幽清。涵映满轩户，娟娟如镜明。
何人病惛浓，积醉且未醒。与我一登临，为君安性情。